شەفەق نیوز/ بڕیگ لە رێکخراوەیل و چالاکوانەیل گەنج، وە ئامادەبوین
وەڕێۆبەر باخچەیل سلێمانی، ئمڕوو پەنجشەممە، داوای گرنگیدان و ئاویاری باخچە و سەیرانگەیل
لەبان ریە سەرکیەکان شارەگە کردن تا هشکەو نەوون.
ئەیمەن غازی وەرپرس رێکخراو گەنجەیل دیموکراتی لە کۆنگرەیگ
رۆژنامەوانی ئاژانس شەفەق نیوز ئامادەی بوی وت: مەترسی و نیگەرانی لە هشکەوبوین درەختەیل
لە بان ریەیل و باخچە و سەیرانگەیل هەس لەوەر کەم دابینکردن ئاو ئەرایان، وەتایبەت
لە سەیرانگەی  هاواری شار گەورا.
غازی داوا لە حکومەت خۆجێیی و پەیوەندیدارەیل کرد پویل تەرخان
بکەن تا نواگیر بیاوانبوین شارەگە بکەن و ئی پرۆژەیل گەورا و ستراتیژییە رزگار بکەن.
وتیش: ئەگەر چارەیگ پەیا نەکەیمن و ئی هشکیە لەوەر کەم وارانیەگەی
ئەمساڵ و کەمی ئاو لە بەنداوەیل هەرێم نەوسنیمن ئەوەسا ٨٠ لەسەد ئی دارەیلە هشکەو بوون.
لەلای خوەییش کامەران ساڵح لە کۆنگرەگە وت: لە مانگەیل نیسان
و ئایار و حوزەیران دوو مەلیۆن لەتر ئاو خوازیمن وە تەنکەر بڕەسێدە باخچە و سەیرانگەیل
و ناوڕاس جادەیل، و لە مانگ تەمووز و ئاب و ئەیلوول و تەشرین یەکەم ٤ مەلیۆن لەتر ئاو
خوازیمن ئەرا ئاویاری باخچەیل و ساڵانە دوو بوودجە بایی ٥ ملیار دینار و یەک ملیار
و ١٠٠ هەزار دینار تر خوازێد ک ئمساڵ هیچ پویلیگ لەلایەن وەزارەت دارایی لە هەرێم خەرج
نەکریاگە، و داوای خەرجگرۆنی کردن تا ئاویاری 
شوینە سەوزەیل شارەگە بکریەێد.
